Capitec se Riaan Stassen tree af | Netwerk24
Capitec se Riaan Stassen tree af
Deur Elvira Wood 02 Mei 2019 10:01
Riaan Stassen, een van die stigters van Capitec Bank, tree af.
Die bank sê Donderdagoggend in ’n verklaring op die JSE se nuusdiens Sens dat Stassen se laaste werksdag 31 Mei is.
Stassen was tot 2013 uitvoerende hoof van Capitec.
Hy dien reeds sedert 2016 as nie-uitvoerende voorsitter van die direksies van Capitec en Capitec Bank.
Santie Botha, tans voorsitter van Curro en Famous Brands en direksielid van Telkom, sal die leisels by Stassen oorneem. Liberty het Dinsdag aangekondig Botha het met onmiddellike effek as nie-uitvoerende direkteur bedank.
Botha het jare se ervaring van bankdienste aangesien sy voorheen in die direksie van Absa (1996 tot 2003) gedien het. Sy was ook ’n nie-uitvoerende direkteur van Imperial en Tiger Brands en uitvoerende direkteur van MTN en Unilever in Londen.
Meer oor: Capitec | Riaan Stassen | Banke
Capitec lok halfmiljoen nuwe kliënte in 2 maande
SA se gunsteling-bank is...